《全虚花十咏 其七 剑花》
清代·敦敏

深藏几许奋龙蛇，开匣光涵晕有花。月冷龙泉生艳雪，夜寒秋水耀霜华。

白虹斑蚀如红雨，紫电锋芒绕赤霞。背倚灯前倍璀璨，壮心牛斗气横斜。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。